Intersen: Gr. 5 Opvoedkundige Toer 2019 | Laerskool Roodekrans
Geografiese name, soos die name van kontinente, begin met 'n hoofletter, bv. Afrika of Europa, asook Australië.
Byvoeglike naamwoorde wat op 'n "e" eindig (bv. tevrede), kry meer en mees in die trappe van vergelyking. Bv: tevrede, meer tevrede, die mees tevrede.
C. Louis Leipoldt was een van die mees gerekende digters in die Afrikaanse taal. Hy was deel van die Tweede Afrikaanse Taalbeweging en het al op agt jarige ouderdom die lektuur van Nederlandse skrywers bestudeer. Saam met ds. S.J. du Toit, leier van die Afrikaanse Taalbeweging, was hulle deel van die Tweede Taalbeweging en het 'n soort pioenierswerk verrig. C. Louis Leipoldt was 'n wonderlike mens, digter, koskenner, prosaskrywer en een van Afrikaans se grootste dramaturge.
Die idioom 'blou bloed' ('adel'), het sy oorsprong in die middeleeue toe die adel nie gewerk het nie en nie eintlik in die son gekom het nie. Hulle blou are was dus duidelik sigbaar onder hul bleek velle. Die mense het dus gedink die adel het blou bloed.
'n 'Bakkersdosyn' beteken 'dertien'. Bakkers het een brood by hul dosyn (12) bygevoeg, om vervolging ingevolge streng wette oor geknoeiery vry te spring.
Aanhaling van die week:
"Geloof maak alle dinge moontlik, liefde maak alles maklik."- Uit 'n gedig van die Taalmonument.
'n Terloopse gedig vir die week:
Ons bou met meer as staal of steen,
die volkswees wentel om ons heen;
en jare wat ons dien word ryp
in elke kind wat meer begryp.
Intersen: Gr. 5 Opvoedkundige Toer 2019
OPVOEDKUNDIGE TOERE 2019
Ons is baie opgewonde om alle ouers in kennis te stel van die opvoedkundige toere wat ons vir 2019 beplan.
Die 2018-toere het ongelooflike positiewe terugvoer ontvang van die leerders, personeel sowel as die ouers. In die lig van die positiewe terugvoer, het die beheerliggaam gevoel ons wil in 2019 alle Gr. 5-leerders weer die geleentheid gee om te toer.